Ai 12 di
Novembar passe 9 mil students di 150 istitûts scolastics de Galizie
a àn partecipât aes lezions in videoconference inmaneadis dal
Coordenament galizian dai grups di normalizazion e svilup linguistic
inte suaze de cuarte Zornade de sience par galizian. In plui di
scoltâ lis lezions par galizian dedicadis a diviersis materiis
sientifichis, i students a àn ancje podût fâ lis lôr domandis ai
professôrs vie chat. Cun cheste e cun altris iniziativis, il
Coordenament al vûl sensibilizâ i students sul ûs dal galizian par
studiâ ancje lis materiis sientifichis e tecnologjichis,
pussibilitât che cumò e je invezit pidimentade de normative
scolastiche inviade dal guvier di diestre (PP) che al à in man la
Comunitât autonome.
Font:
La Opinión – A Coruña, 12/11/13
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn ast_Latn